ಉಡುಪರು ತಮ್ಮ ಪ್ರಕಾಶನದಿಂದ ಸಾಧಿಸಿದ ಮತ್ತೊಂದು ಸಾಧನೆಯಿದೆ. ಅದು ಉದಯೋನ್ಮುಖ ಲೇಖಕರ ಕೃತಿಗಳನ್ನು ಪ್ರಕಟಿಸಿ ಅವರನ್ನು ಪ್ರೋತ್ಸಾಹಿಸಿದ್ದು. ಇಂದು ಸಾಹಿತ್ಯ ಕ್ಷೇತ್ರದಲ್ಲಿ ಹೆಸರು ಗಳಿಸಿದ ಅನೇಕ ಸಾಹಿತಿಗಳ ಪ್ರಾರಂಭಿಕ ಕೃತಿಗಳನ್ನು ಪ್ರಕಟಿಸಿ ಪ್ರೋತ್ಸಾಹಿಸಿದ ಕೀರ್ತಿ ಉಡುಪರಿಗೆ ಸಲ್ಲುತ್ತದೆ. ಶ್ರೀಕೆ.ಗಣೇಶ ಮಲ್ಯ, ಡಾ. ಸಿ ಹೊಸಬೆಟ್ಟು, ಡಾ ನಾ ಮೊಗಸಾಲೆ, ಸುಬ್ರಾಯ ಚೊಕ್ಕಾಡಿ, ಪಳಕಳ ಸೀತಾರಾಮ ಭಟ್ಟ, ಪು. ಶ್ರೀನಿವಾಸ್ ಭಟ್, ಸುಮುಖಾನಂದ ಜಲವಳ್ಳಿ, ಹೀಗೆ ಪಟ್ಟಿಯನ್ನು ಉದ್ದ ಬೆಳೆಸಬಹುದು. ತಮ್ಮ ಪತ್ರಿಕೆ ಹೇಗೋ ಹಾಗೆ ತಮ್ಮ ಪ್ರಕಾಶನದಿಂದಲೂ ಅದೆಷ್ಟೋ ಮಂದಿ ಸಾಹಿತಿಗಳನ್ನು ಬೆಳಕಿಗೆ ತಂದದ್ದು, ಬರೆಯುವ ವಿಶ್ವಾಸ ಮೂಡಿಸಿದ್ದು ಉಡುಪರ ಸಾಧನೆಯಲ್ಲಿ ಹೆಕ್ಕಿ ಹೇಳಬೇಕಾದ ವಿಷಯವಾಗಿದೆ.

ಪ್ರಕಾಶನದ ಸಾಹಸ
ಬಾಲ್ಯ ಮತ್ತು ಜೀವನ
ಪತ್ರಿಕೋದ್ಯಮ
ಹಿರಿಯರು